**OBAVJEŠTENJE**

Realizacija akreditovanog programa obuke **„Sistemski pristup u razumijevanju i radu sa porodicama u postupcima razvoda“**

Obavještavamo vas da će Zavod za socijalnu i dječju zaštitu **05. i 06. maja 2025. godine** organizovati dvodnevnu obuku, po akreditovanom program „Sistemski pristup u razumijevanju i radu sa porodicama u postupcima razvoda“.Obuka se organizuje u okviru Plana stručnog usavršavanja stručnih radnika Zavoda za socijalnu i dječju zaštitu.

**Obuka će se održati u Zavodu za socijalnu i dječju zaštitu u Podgorici, Podljubović bb, za 15 stručnih radnika.**

Program obuke je namijenjen stručnim radnicima centara za socijalni rad kao i zaposlenima kod pružalaca savjetodavno-terapijskih usluga.

Opšti cilj programa obuke je sticanje vještina za savjetodavni rad sa partnerima u procesu razvoda i njihovom djecom, a specifični ciljevi su :Razvijanje sistemskog razumijevanja u radu sa porodicama; Upoznavanje učesnika obuke sa razvojnim fazama porodičnog života i njihovim zadacima; Upoznavanje učesnika sa različitim izvorima porodičnih kriza i njihovim posljedicama; Razvijanje vještina učesnika za neposredan rad sa parovima koji su u procesu razvoda; Razvijanje vještina učesnika za neposredan rad sa djecom čiji su roditelji u postupku razvoda braka.

Realizatorka obuke je Bojana Miletić, doktor psiholoških nauka i psihoterapeutkinja O.L.I. integrativnog psihodinamskog pravca, psihoterapeut sistemske porodične terapije i EMDR praktičar.

Program obuke je akreditovan rješenjem Zavoda broj 03-18/1 od 30.12.2020.godine. Svi učesnici će dobiti sertifikat o uspješno završenom programu obuke.

Troškove honorara predavača snosi Zavod za socijalnu i dječju zaštitu. Prevoz i smještaj nisu pokriveni od strane organizatora.

**Zainteresovani se mogu prijaviti putem e- maila:** **crnagorazavod@gmail.com****.** U prijavi je potrebno navesti naziv obuke.